Oʻzini oʻzi band qilgan shaxs sifatida hamshiralik ishi faoliyatini tartibga solish chora-tadbirlari toʻgʻrisida
(resolution, 2021-09-17)

Oʻzbekiston Respublikasi Prezidentining 2021-yil 3-fevraldagi PF-6155-son Farmoni bilan tasdiqlangan “2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasini “Yoshlarni qoʻllab-quvvatlash va aholi salomatligini mustahkamlash yili”da amalga oshirishga oid davlat dasturi hamda Oʻzbekiston Respublikasi Prezidentining “Sogʻliqni saqlash tizimida olib borilayotgan islohotlarni izchil davom ettirish va tibbiyot xodimlarining salohiyatini oshirish uchun zarur shart-sharoitlar yaratish toʻgʻrisida” 2021-yil 5-maydagi PF-6221-son Farmoni ijrosini taʼminlash, shuningdek, oʻrta tibbiyot xodimlari oʻzini oʻzi band qilgan holda hamshiralik faoliyatini amalga oshirishi uchun zarur shart-sharoitlar yaratish maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Prezidentining “2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasini “Yoshlarni qoʻllab-quvvatlash va aholi salomatligini mustahkamlash yili”da amalga oshirishga oid davlat dasturi toʻgʻrisida” 2021-yil 3-fevraldagi PF-6155-son Farmonida “hamshiralik ishi” bilan mustaqil shugʻullanish uchun oʻrta tibbiyot mutaxassislariga oʻzini oʻzi band qilish asosida ruxsat berilishi; Oʻzbekiston Respublikasi Prezidentining “Sogʻliqni saqlash tizimida olib borilayotgan islohotlarni izchil davom ettirish va tibbiyot xodimlarining salohiyatini oshirish uchun zarur shart-sharoitlar yaratish toʻgʻrisida” 2021-yil 5-maydagi PF-6221-son Farmoni bilan hamshiralik ishi faoliyatini faqat oʻrta tibbiy yoki oliy hamshiralik ishi yoʻnalishi boʻyicha oliy maʼlumotga ega boʻlgan Oʻzbekiston Respublikasi Sogʻliqni saqlash vazirligining tegishli axborot tizimida 2022-yil 1-yanvardan boshlab roʻyxatdan oʻtgan shaxslar amalga oshirishi belgilanganligi maʼlumot uchun qabul qilinsin. 2. Quyidagilarni nazarda tutuvchi Oʻzini oʻzi band qilgan shaxs sifatida “hamshiralik ishi” faoliyatini amalga oshirish tartibi toʻgʻrisidagi nizom ilovaga muvofiq tasdiqlansin: oʻzini oʻzi band qilgan shaxs sifatida “hamshiralik ishi” faoliyati bilan shugʻullanishga oʻrta tibbiy (hamshiralik ishi, davolash ishi, akusherlik ishi) yoki oliy hamshiralik ishi boʻyicha oliy maʼlumotga ega boʻlgan, davlat yoki nodavlat tibbiyot tashkilotida ishlamaydigan shaxslarga (keyingi oʻrinlarda — hamshira) ruxsat etish tartibi; hamshira Vazirlar Mahkamasining 2020-yil 23-dekabrdagi 806-son qarori bilan tasdiqlangan Oʻzini oʻzi band qilgan shaxs sifatida faoliyatni amalga oshirish tartibi toʻgʻrisidagi nizomga muvofiq maxsus mobil ilova yoki soliq toʻlovchining shaxsiy kabineti orqali yoxud davlat soliq xizmati organiga kelgan holda roʻyxatdan oʻtishi tartibi; hamshira mustaqil hamshira maʼlumotnomasi asosida Oʻzbekiston Respublikasi Sogʻliqni saqlash vazirligining hamshiraning malakasi toʻgʻrisidagi sertifikat, shuningdek, faoliyati yuzasidan choraklik hisobotlarni kiritish imkonini beruvchi hamda malakasini oshirib borish muddatlari kelganligi boʻyicha ogohlantirish tizimini qamrab oluvchi axborot dasturida roʻyxatdan oʻtib, mustaqil hamshira (keyingi oʻrinlarda — mustaqil hamshira) sifatida faoliyatini boshlashi tartibi. 3. Oʻzbekiston Respublikasi Sogʻliqni saqlash vazirligi: uch oy muddatda Oʻzbekiston Respublikasi Sogʻliqni saqlash vazirligining hamshiraning malakasi toʻgʻrisidagi sertifikat, shuningdek, faoliyati yuzasidan choraklik hisobotlarni kiritish imkonini beruvchi hamda malakasini oshirib borish muddatlari kelganligi boʻyicha ogohlantirish tizimini qamrab oluvchi axborot dasturini (keyingi oʻrinlarda — Sogʻliqni saqlash vazirligining axborot dasturi) joriy qilsin; Sogʻliqni saqlash vazirligining axborot dasturini Oʻzbekiston Respublikasi Davlat soliq qoʻmitasi bilan birgalikda Davlat soliq qoʻmitasi rasmiy veb-saytiga joylashtirilgan axborot resursiga hamda oʻzini oʻzi band qilgan shaxslarning maʼlumotlar bazasi (registri)ga integratsiya qilinishini taʼminlasin. 4. Belgilansinki: Sogʻliqni saqlash vazirligining axborot dasturini joriy qilish, keyingi kuzatuvini taʼminlash va rivojlantirish Sogʻliqni saqlash vazirligining budjetdan tashqari mablagʻlari, shuningdek, qonunchilik hujjatlari bilan taqiqlanmagan boshqa manbalar hisobidan moliyalashtiriladi; mustaqil hamshiralik bilan shugʻullanuvchi shaxslar faoliyati monitoringi Sogʻliqni saqlash vazirligining Respublika oʻrta tibbiyot va farmatsevtika xodimlari malakasini oshirish va ularni ixtisoslashtirish markazi tomonidan Sogʻliqni saqlash vazirligining axborot dasturi orqali olib boriladi; Sogʻliqni saqlash vazirligining axborot dasturini rivojlantirish va keyingi kuzatuvini amalga oshirish Sogʻliqni saqlash vazirligining Respublika oʻrta tibbiyot va farmatsevtika xodimlari malakasini oshirish va ularni ixtisoslashtirish markazi tomonidan amalga oshiriladi. 5. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari B.A. Musayev va Oʻzbekiston Respublikasi sogʻliqni saqlash vaziri A.M. Xadjibayev zimmasiga yuklansin. 1. Ushbu Nizom oʻzini oʻzi band qilgan shaxs sifatida “hamshiralik ishi” faoliyatini amalga oshirish tartibini belgilaydi. 2. Mazkur Nizomning amal qilishi tibbiy faoliyat bilan shugʻullanuvchi yuridik shaxslarga tatbiq etilmaydi. 3. Oʻzini oʻzi band qilgan shaxs sifatida “hamshiralik ishi” faoliyati bilan shugʻullanishga oʻrta tibbiy (hamshiralik ishi, davolash ishi, akusherlik ishi) yoki oliy hamshiralik ishi boʻyicha oliy maʼlumotga ega boʻlgan, davlat yoki nodavlat tibbiyot tashkilotida ishlamaydigan shaxslarga (keyingi oʻrinlarda — hamshira) ruxsat etiladi. 4. Oʻzini oʻzi band qilgan shaxs sifatida “hamshiralik ishi” bilan shugʻullanadigan shaxslar faoliyati yuzasidan Oʻzbekiston Respublikasi Sogʻliqni saqlash vazirligining axborot dasturi orqali Respublika oʻrta tibbiyot va farmatsevtika xodimlari malakasini oshirish va ularni ixtisoslashtirish markazi tomonidan monitoring olib boriladi. 5. Hamshira Vazirlar Mahkamasining 2020-yil 23-dekabrdagi 806-son qarori bilan tasdiqlangan Oʻzini oʻzi band qilgan shaxs sifatida faoliyatni amalga oshirish tartibi toʻgʻrisidagi nizomga muvofiq maxsus mobil ilova yoki soliq toʻlovchining shaxsiy kabineti orqali yoxud davlat soliq xizmati organiga kelgan holda roʻyxatdan oʻtadi. 6. Hamshiraga oʻzini oʻzi band qilgan shaxs sifatida roʻyxatdan oʻtganligi toʻgʻrisida matritsali shtrix kodga (QR-kod) ega boʻlgan maʼlumotnoma (keyingi oʻrinlarda — mustaqil hamshira maʼlumotnomasi) rasmiylashtiriladi. 7. Hamshira mustaqil hamshira maʼlumotnomasi asosida Oʻzbekiston Respublikasi Sogʻliqni saqlash vazirligining (keyingi oʻrinlarda — Sogʻliqni saqlash vazirligi) hamshiraning malakasi toʻgʻrisidagi sertifikat, shuningdek, faoliyati yuzasidan choraklik hisobotlarni kiritish imkonini beruvchi hamda malakasini oshirib borish muddatlari kelganligi boʻyicha ogohlantirish tizimini qamrab oluvchi Sogʻliqni saqlash vazirligining axborot dasturida (keyingi oʻrinlarda — axborot dasturi) roʻyxatdan oʻtib, mustaqil hamshira (keyingi oʻrinlarda — mustaqil hamshira) sifatida faoliyatini boshlaydi. 8. Mustaqil hamshira axborot dasturida maʼlumotlarni bevosita oʻzi kiritishi yoki tuman (shahar) koʻp tarmoqli markaziy poliklinikalariga kelgan holda axborot dasturida roʻyxatdan oʻtishi mumkin. 9. Mustaqil hamshira tuman (shahar) koʻp tarmoqli markaziy poliklinikasiga kelgan holda roʻyxatdan oʻtmoqchi boʻlganda unga ushbu muassasa katta hamshirasi, u boʻlmagan hollarda xodimlar boʻlimi tomonidan axborot dasturida roʻyxatdan oʻtishida amaliy yordam koʻrsatiladi. 10. Mustaqil hamshira axborot dasturida roʻyxatdan oʻtishda mazkur Nizom bilan tanishganligini tasdiqlagan holda ushbu Nizomga 1-ilovaga muvofiq soʻrovnomadagi maʼlumotlarni kiritadi va unda soʻralgan hujjatlarning elektron shaklini yuklaydi. Bunda mustaqil hamshira tomonidan faoliyati davomida hamkorlikda ishlaydigan birlamchi tibbiy-sanitariya yordami muassasasini (koʻp tarmoqli markaziy poliklinika, oilaviy poliklinika yoki oilaviy shifokor punkti) belgilanadi. 11. Soʻrovnoma majburiy toʻldiriladigan bandlardan iborat boʻlib, ishonchli boʻlmagan yoki notoʻgʻri maʼlumotlar kiritganligi uchun qonunchilik hujjatlariga muvofiq javobgar boʻladi. 12. Soʻrovnomaga shaxsiy identifikatsiya raqami kiritilganda mustaqil hamshiraning pasport (ID-karta) maʼlumotlari, mustaqil hamshira maʼlumotnomasi va faoliyat yuritish hududi avtomatik tarzda yuklanadi. 13. Malaka toʻgʻrisidagi sertifikat boʻlishi talabi mustaqil hamshira taʼlim tashkilotini tugatganiga uch yil boʻlmagan taqdirda talab etilmaydi. 14. Soʻrovnoma toʻldirilganidan soʻng axborot dasturi orqali mazkur Nizomga 2-ilovada keltirilgan shaklda Oʻzbekiston Respublikasi Sogʻliqni saqlash vazirligida mustaqil hamshira faoliyati bilan shugʻullanish boʻyicha roʻyxatdan oʻtganligini tasdiqlovchi matritsali shtrix kodga (QR-kod) ega boʻlgan guvohnoma (keyingi oʻrinlarda — mustaqil hamshira guvohnomasi) real vaqt rejimida avtomatik tarzda rasmiylashtiriladi. Guvohnoma davlat tilida rasmiylashtiriladi. Shaxsning xohishiga koʻra maʼlumotnoma rus va ingliz tillarida yoki, zaruratga koʻra, boshqa tillarda rasmiylashtirilishi mumkin. 15. Mustaqil hamshira guvohnomasi cheklanmagan muddatga beriladi. 16. Mustaqil hamshira guvohnomasini rasmiylashtirishda haq undirilmaydi. 17. Mustaqil hamshira yashash uchun boshqa tuman (shahar)ga koʻchib oʻtganda, uning arizasiga muvofiq Respublika oʻrta tibbiyot va farmatsevtika xodimlari malakasini oshirish va ularni ixtisoslashtirish markazi tomonidan axborot dasturiga tegishli oʻzgartirishlar kiritiladi. 18. Mustaqil hamshira oʻz faoliyatini Oʻzbekiston Respublikasi Sogʻliqni saqlash vazirligi tomonidan belgilangan tartib va yoʻriqnomalarga muvofiq amalga oshiradi. 19. Mustaqil hamshira ushbu Nizomga 3-ilovada koʻrsatilgan roʻyxatga muvofiq shifokorning koʻrsatmasisiz aholiga mustaqil tibbiy maslahat va muolajalarni bajarish, shuningdek, mazkur Nizomga 4-ilovada koʻrsatilgan roʻyxatga muvofiq shifokor tavsiyasi (koʻrsatmasi) asosida aholiga tibbiy maslahat va muolajalarni bajarish huquqiga ega. 20. Mustaqil hamshira: mustaqil hamshiralik faoliyati bilan axborot dasturida mustaqil hamshira guvohnomasi rasmiylashtirilgandan soʻng shugʻullanishi; ushbu Nizomga 5-ilovaga muvofiq shaklda faoliyati davomida aholiga koʻrsatayotgan tibbiy maslahat va muolajalar boʻyicha hisobot jurnalini yuritishi; mazkur Nizomga 6-ilovaga muvofiq shaklda har chorak yakunida keyingi oyning 5-kuniga qadar aholiga koʻrsatilgan tibbiy maslahat va muolajalar toʻgʻrisidagi hisobotni axborot dasturiga kiritishi; shifokor tavsiyasi (koʻrsatmasi) asosida aholiga koʻrsatilgan tibbiy maslahat va muolajalar boʻyicha Oʻzbekiston Respublikasi Sogʻliqni saqlash vazirligi tomonidan tasdiqlangan shakldagi shifokor yozma tavsiyasini hisobot jurnalida saqlab qolishi; shoshilinch tibbiy yordamga muhtoj bemorga dastlabki hamshiralik yordamini koʻrsatishi va shoshilinch tibbiy yordam holati boʻyicha tegishli birlamchi tibbiy-sanitariya yordami muassasasiga axborot berishi; shoshilinch tibbiy yordamga muhtoj boʻlish holati boshqa shaxs tomonidan yetkazilgan tan jarohati, yoʻl-transport hodisasi natijasida yoki huquqni muhofaza qiluvchi organlarni xabardor etishni taqozo etadigan boshqa holatlar mavjud boʻlganda mustaqil hamshira ushbu holat toʻgʻrisida huquqni muhofaza qiluvchi organlarni xabardor etishi; Sogʻliqni saqlash vazirligi tomonidan belgilangan tartibda dastlabki va vaqti-vaqti bilan tibbiy koʻrikdan oʻtishi shart. 21. Mustaqil hamshiraga sterilizatsiya qilinishi talab etiladigan tibbiy buyumlardan foydalangan holda aholiga tibbiy muolajalarni bajarishiga hamda dori vositasi qabul qilishda nojoʻya taʼsir holatini aniqlash maqsadida qoʻyilgan sinama holatini baholashga ruxsat etilmaydi. 22. Mustaqil hamshira axborot dasturida roʻyxatdan oʻtganligini tasdiqlovchi mustaqil hamshira guvohnomasi bilan bir hafta muddatda faoliyat boshlash uchun guvohnomada koʻrsatilgan birlamchi tibbiy-sanitariya yordami muassasasiga kelib guvohnomaning nusxasini taqdim etadi. 23. Mustaqil hamshiraning birlamchi tibbiy-sanitariya yordami muassasasi bilan hamkorligi: mustaqil hamshira tomonidan aholiga koʻrsatilayotgan tibbiy maslahat va muolajalar hududda koʻrsatilgan tibbiy xizmatlar qatorida qayd etilishi; birlamchi tibbiy-sanitariya yordami muassasasi tomonidan mustaqil hamshiraga ushbu xizmatga ehtiyoji boʻlgan oilalar toʻgʻrisida maʼlumot berilishi; mustaqil hamshira xizmat koʻrsatayotgan oilalarning birlamchi tibbiy-sanitariya yordami muassasasidagi tibbiy maʼlumotlaridan foydalanishi; bemorning soʻroviga muvofiq mustaqil hamshira tomonidan aholiga koʻrsatilayotgan tibbiy maslahat va muolajalar toʻgʻrisidagi maʼlumotlarni birlamchi tibbiy-sanitariya yordami muassasasida saqlanayotgan tibbiy hujjatlarga kiritish; mustaqil hamshiraning faoliyatida yuzaga kelgan savollariga javob berish, uni sohadagi yangiliklardan xabardor etib borish; mustaqil hamshira faoliyati yuzasidan murojaatlarni oʻrganish orqali amalga oshiriladi. 24. Birlamchi tibbiy-sanitariya yordami muassasasi: a) bosh shifokori mustaqil hamshira tomonidan aholiga koʻrsatilayotgan tibbiy maslahat va muolajalar davomida yuzaga kelgan holat yoki masalalar yuzasidan koʻrsatmalar beradi; b) katta hamshirasi: mustaqil hamshiraning muassasa tibbiyot xodimlari bilan uzviy hamkorlikdagi faoliyatini taʼminlaydi; mustaqil hamshira shifokor tavsiyasiga (koʻrsatmasiga) muvofiq amalga oshiradigan tibbiy maslahat va muolajalar toʻgʻrisida maʼlumot beradi. 25. Mustaqil hamshira tomonidan aholiga koʻrsatilgan tibbiy maslahat va muolajalar toʻgʻrisidagi maʼlumotlar tegishli hudud patronaj hamshirasi tomonidan patronaj xizmati sifatida roʻyxatga olinadi. Bunda patronaj xizmati mustaqil hamshira tomonidan amalga oshirilganligi qayd etiladi. 26. Mustaqil hamshira faoliyatni amalga oshirishdagi harakatlari (harakatsizligi) uchun shaxsan javobgar hisoblanadi. 27. Mustaqil hamshira faoliyati bilan bogʻliq boʻlgan aholi murojaatlari tegishli tuman (shahar) koʻp tarmoqli markaziy poliklinikasi tomonidan oʻrganiladi. 28. Ushbu Nizomning 17 — 20-bandlari talablari buzilganligi aniqlangan hollarda tegishli tuman (shahar) koʻp tarmoqli markaziy poliklinikasi bosh shifokori hamshirani mazkur Nizomning buzilgan tegishli bandini aniq koʻrsatgan holda yozma ravishda ogohlantiradi. 29. Quyidagilar mustaqil hamshira guvohnomasini bekor qilishga asos boʻladi: mustaqil hamshira faoliyatini oʻz xohishiga koʻra toʻxtatishi toʻgʻrisida tegishli tuman (shahar) koʻp tarmoqli markaziy poliklinikasiga murojaat qilganda; mustaqil hamshira shifokor tavsiyasi (koʻrsatmasi) asosida aholiga tibbiy maslahat va muolajalarni bajarish boʻyicha belgilangan tartibga rioya etmagan hollarda; mustaqil hamshira belgilangan muddatlarda malaka oshirish talablarini bajarmagan hollarda; mazkur Nizomning 17 — 20-bandlari boʻyicha bir yil ichida tegishli tuman (shahar) koʻp tarmoqli markaziy poliklinikasi tomonidan uch marotaba ogohlantirilganda. 30. Mustaqil hamshira guvohnomasini bekor qilish tuman (shahar) koʻp tarmoqli markaziy poliklinikasi bosh shifokorining Respublika oʻrta tibbiyot va farmatsevtika xodimlari malakasini oshirish va ularni ixtisoslashtirish markaziga mustaqil hamshiraga berilgan guvohnomani bekor qilish boʻyicha sababi aniq koʻrsatilgan murojaati asosida amalga oshiriladi. 31. Tuman (shahar) koʻp tarmoqli markaziy poliklinikasining murojaati asosli deb topilgan taqdirda Respublika oʻrta tibbiyot va farmatsevtika xodimlari malakasini oshirish va ularni ixtisoslashtirish markazi tomonidan mustaqil hamshira guvohnomasi bekor qilinadi va uch kun muddatda tegishli tuman (shahar) koʻp tarmoqli markaziy poliklinikasiga bu haqida maʼlumot yuboriladi. Bunda mustaqil hamshira guvohnomasini bekor qilish axborot dasturida mustaqil hamshirani roʻyxatdan chiqarish orqali amalga oshiriladi. 32. Tuman (shahar) koʻp tarmoqli markaziy poliklinikasi bosh shifokori tomonidan tegishli hamshira mustaqil hamshira guvohnomasi bekor qilganligi toʻgʻrisidagi maʼlumot bilan besh kun muddatda yozma ravishda ogohlantiriladi. 33. Mustaqil hamshira guvohnomasi bekor qilingan shaxs ushbu qarordan norozi boʻlgan taqdirda, Oʻzbekiston Respublikasi Sogʻliqni saqlash vazirligiga yoki sudga murojaat qilishi mumkin. Respublika oʻrta tibbiyot va farmatsevtika xodimlari malakasini oshirish va ularni ixtisoslashtirish markazining mustaqil hamshira guvohnomasini bekor qilish toʻgʻrisidagi qarori yuzasidan sudga ariza berilishi mumkin. Sud tomonidan guvohnomani bekor qilish haqidagi qaror asossiz deb topilgan taqdirda, Respublika oʻrta tibbiyot va farmatsevtika xodimlari malakasini oshirish va ularni ixtisoslashtirish markazi mustaqil hamshira oldida unga yetkazilgan zarar miqdorida javobgar hisoblanadi. 34. Respublika oʻrta tibbiyot va farmatsevtika xodimlari malakasini oshirish va ularni ixtisoslashtirish markazining mustaqil hamshira guvohnomasi bekor qilinganligi toʻgʻrisidagi maʼlumot tegishli hududdagi davlat soliq xizmati organi tomonidan mustaqil hamshira maʼlumotnomasini bekor qilishga asos boʻladi. 35. Mustaqil hamshira guvohnomasi bekor qilingan hamshira tomonidan mustaqil hamshiralik faoliyati bilan shugʻullanish noqonuniy faoliyat sifatida baholanib, qonunchilik hujjatlarida belgilangan javobgarlikka sabab boʻladi. 36. Mustaqil hamshira guvohnomasi bekor qilingan hamshira tomonidan belgilangan tartibda malakasini oshirgandan soʻng (soʻnggi malaka oshirganligi muddatidan qatʼi nazar) belgilangan tartibda mustaqil hamshira maʼlumotnomasi va guvohnomasi rasmiylashtirishi mumkin. 37. Mazkur Nizom talablarining buzilishida aybdor boʻlgan shaxslar qonunchilikda belgilangan tartibda javob beradilar. T/r Tadbir nomi I. Profilaktik tadbirlar 1. Hududlarda sogʻlom turmush tarzi boʻyicha tushuntirish ishlarini olib borish 2. Oilalarda sogʻlom turmush tarzi boʻyicha suhbatlar oʻtkazish 3. Jamoa oʻrtasida sogʻlom turmush tarzi yuzasidan tadbirlar tashkil etish 4. Hudud oilalarida tibbiy madaniyatni oshirishga qaratilgan tadbirlarni amalga oshirish 5. Salomatlik koʻrsatkichini (indeksi) aniqlash 6. Aholi oʻrtasida maqsadli guruhlar (homiladorlar, 0 — 5 yoshgacha bolalar va boshqa) tashkil etish va ular bilan ishlashda standartlar va algoritmlardan foydalanish 7. Turli yoshdagi aholi oʻrtasida toʻgʻri ovqatlanish boʻyicha maslahatlar berish 8. Kasallik turiga qarab parhez taomlar boʻyicha maslahatlar berish 9. Yuqumli kasalliklarning oldini olish maqsadida suhbatlar oʻtkazish 10. Yuqumli boʻlmagan kasalliklar va asoratlarning oldini olish 11. Gigiyenik tarbiya 12. Jismoniy mashqlarni bajarish xamda nafas mashqlarini bajarishda yoʻl-yoʻriq koʻrsatish 13. Jarohatga infeksiya tushishining oldini olish 14. Kasallikka olib keluvchi xavfli omillarni aniqlash va ularni korreksiya qilish boʻyicha maslahatlar berish II. Diagnostik tadbirlar 15. Bemor shikoyatlari asosida anamnez yigʻish 16. Antropometrik oʻlchovlar oʻtkazish 17. Qon bosimini oʻlchash 18. Pulsni sanash va uni baholash 19. Nafas olish tezligini sanash 20. Tana haroratini oʻlchash 21. Pulsoksimetriya oʻtkazish 22. Pikfloumetriya oʻtkazish 23. Fonendoskop yordamida oʻpkaning faoliyatini eshitish 24. Nafas olish tiplarini aniqlash 25. EKGni standart usulida olish 26. Yurak tonlarini fonendoskop yordamida eshitish 27. Koʻz qorachigʻi refleksini aniqlash 28. Periferik limfa tugunlarini paypaslash va baholash 29. Glyukometriya oʻtkazish (qondagi qand miqdorini aniqlash) 30. Peshobda oʻt pigmentlarini aniqlash 31. Najas xarakterini aniqlash 32. Inson salomatligi buzilishi holatlarini aniqlash va shifokorga yoʻnaltirish III. Hamshiralik parvarishi a) Bolalar parvarishi (neonatal,chaqaloq, bolalik davrlarda) 33. Yuqori nafas yoʻllarini shilimshiqlardan tozalash 34. Kindik qoldigʻini parvarishlash 35. Teri va shilliq qavatlarni tozalash va parvarishlash 36. Chaqaloqlarda gigiyenik vanna oʻtkazish 37. Namlangan kislorod berish 38. Bolaning boʻyi, vazni, bosh aylanasi va koʻkrak aylanasini oʻlchash va onaga bolaning oʻsish va rivojlanishi boʻyicha maslahatlar berish 39. Bolani koʻkrakka tutishni onaga oʻrgatish 40 Bola uchun qoʻshimcha ovqatlar tayyorlashni onaga oʻrgatish 41. Bolaning quloq, koʻz, ogʻiz boʻshligʻi va tabiiy burmalarini parvarish qilish va parvarish boʻyicha onaga maslahatlar berish 42. Konstitutsion anomaliyalarda teri va shilliq qavatlarni parvarishlash 43. Bolalarda psixomotor rivojlanishni baholash va onaga maslahat berish 44. Bolaga xavfsiz muhitni yaratish boʻyicha onaga maslahat berish 45. Bolani choʻmiltirishni onaga oʻrgatish 46. Bolada zararli odatlar bilan bogʻliq buzilishlarning oldini olish boʻyicha onaga maslahat berish 47. Bemor bolani parhez ovqatlantirish boʻyicha onaga maslahatlar berish 48. Eksikoz belgilarini aniqlash 49. Gaz chiqaruvchi naycha qoʻyish 50. Quloqni pilik bilan quritish 51. Oyoqlarga vanna qilish 52. Xavfsiz immunizatsiya uchun tavsiyalar berish 53. Oʻsmir yoshdagi bolalarda jinsiy yetilish davrida hamshira maslahatini berish (xayiz sikli, davomiyligi, balogʻat davri gigiyenasi) b) Homilador ayollar parvarishi 54. Homiladorlikda boʻladigan xavfli belgilar aniqlanganda yordam berish 55. Homilador ayollar uchun foydali tavsiyalar berish (homilador ayol gigiyenasi, kiyinish madaniyati, toʻgʻri ovqatlanish, dam olish va uyqu) 56. Homiladorlikni rejalashtirish boʻyicha ayollarga maslahat berish 57. Homilador ayolga xavfli belgilari toʻgʻrisida maʼlumot berish 58. Homiladorlikning I, II, III trimestrlarida uchraydigan xavfli belgilarning oldini olish boʻyicha maslahatlar berish 59. Homiladorlik davrida zararli odatlarning oldini olish 60. Homiladorlik davrida depressiya aniqlanganda yordam berish 61. Qorin aylanasini oʻlchash va vaznni oʻlchash 62. Homila gipoksiyasi profilaktikasi boʻyicha tavsiya berish 63. Homilador ayollarga namlangan kislorod berish v) Tuqqan va chilla davridagi ayollarni parvarish qilish 64. Bola va chilla davridagi ayolning hayotiga xavf soluvchi belgilarni aniqlash va yordam koʻrsatish 65. Kesarcha kesish amaliyotini oʻtkazgan ayolda choklarning bitishini baholash va parvarish qilish g) Kattalarni parvarish qilish 66. Obyektiv tekshirish usullarini oʻtkazish va parvarish qilish (bemorni koʻzdan kechirish, nafas olish tezligini aniqlash, pulsni sanash, tana haroratini va qon bosimini oʻlchash) 67. Oddiy fizioterapevtik muolajalarni bajarish (ingalatsiya qilish, oyoq vannalarini oʻtkazish, xantal va muzli xaltacha qoʻyish) 68. Balgʻam yaxshi ajralishi uchun drenaj holatini yaratish 69. Nafas mashqlarini bajarish, nebulayzerni qoʻllash 70. Antiseptiklar bilan jarohatni tozalash 71. Shikastlanishlarda bemorlarni parvarish qilish IV. Shifokorgacha shoshilinch tibbiy yordam koʻrsatish 72. Bosh-miya shikastlanishida bemor holatini baholab shifokorgacha yordam koʻrsatish 73. Yumshoq toʻqimalar shikastlanishi, suyaklarning chiqishi va sinishida birinchi tibbiy yordam koʻrsatish 74. Shikastlanishlarda shifokorgacha tibbiy yordam koʻrsatish 75. Kuyganda, sovuq olganda va elektrdan shikastlanishda shifokorgacha tibbiy yordam koʻrsatish 76. Koʻcha transporti jarohatida immobilizatsiya qilish 77. Muzli xaltachadan foydalanish 78. Homiladorlik va tugʻruqdan keyingi davrda ayollarda zudlik bilan tibbiy yordamni talab qiluvchi xavfli belgilarni (qindan qon ketish, kuchli va davomli qayt qilish, koʻrish qobiliyati buzilish, isitma, kuchli qorin ogʻrigʻi, peshob ajratish paytida ogʻriq yoki achishish, beldagi ogʻriqlar, oyoq, qoʻl, yuzning shishib ketishi, koʻkrak sohasida ogʻriq, yoʻtal yoki nafas siqishi, boʻgʻilish, koʻkrak bezida ogʻriqlar yoki qizarishlar, koʻkrak uchidagi yorilishlar, tez charchash, hansirash, kuchsizlik belgilari, gipertermiya, arterial bosimning ortishi, boʻgʻilish xuruji, laringospazm, talvasa, eksikoz va toksikoz, hushdan ketish, kollaps va shok) aniqlash va shifokorga yoʻnaltirish 79. YuIK stenokardiya xurujida, oʻtkir miokard infarktida shoshilinch yordam koʻrsatish 80. Gipertoniya krizida shoshilinch yordam koʻrsatish 81. Oʻpkadan, meʼda va ichaklardan qon ketgan holatlarda shoshilinch yordam koʻrsatish 82. Bemor qusganda birinchi yordam koʻrsatish 83. Oʻtkir qorin ogʻrigʻida birinchi yordam koʻrsatish 84. Oʻtkir allergik reaksiyalarda (Kvinke shishi, eshakem va anafilaktik shokda) shoshilinch yordam koʻrsatish 85. Jarohatlanishda (sinish, chiqish, lat eganda) shoshilinch yordam koʻrsatish 86. Oftob, sovuq urishi, suvga choʻkkanda, hashorotlar va ilon chaqqanda birinchi yordam koʻrsatish 87. Zaharlanishda shoshilinch yordam koʻrsatish 88. Qusganda shoshilinch yordam koʻrsatish 89. Klinik oʻlimda oʻpka-yurak reanimatsiyasini oʻtkazish 91. Gipertermiya va talvasa holatlarida yordam berish V. Palliativ yordam koʻrsatish 92. Bemor ehtiyojlari asosida hamshira parvarish rejasini tuzish 93. Ovqatlantirish (tabiiy va zond orqali) 94. Bemor shaxsiy gigiyenasi (teri qoplami, shilliq qavatlar, koʻz, quloq, soch, oyoq-qoʻl tirnoqlari parvarishi, oʻrin-koʻrpa oqliqlari va kiyimlarni almashtirish, yotoq yaralarining oldini olish) 95. Bemor harakatlanishida yordam koʻrsatish (aravacha, yurish moslamalaridan foydalanish, yiqilish, jarohatlanishning oldini olish) 96. Bemorning uxlashi va dam olishiga koʻmaklashish (xonani toza havo bilan taʼminlash, tinchlik saqlash) 97. Nafas olishni taʼminlash (bemor mustaqil nafas olmasa, sunʼiy nafas berish, oksigenoterapiya) 98. Bemor holatini baholash 99. Fiziologik funksiyaning buzilishi xollarida (qabziyat, diareya) hamshiralik parvarishini amalga oshirish 100. Bemor va uning yaqinlariga psixologik yordam koʻrsatish 101. Stomalar, endotraxeal trubka, kateterlar, drenajlarni nazorat va parvarish qilish 102. Hayotdan koʻz yumayotgan bemor va uning oila aʼzolarini ruhiy tomondan qoʻllab-quvvatlash T/r Tadbir nomi I. Diagnostik tadbirlar 1. Koʻrish aʼzolari va koʻrish funksiyasining noinvaziv tekshiruvlarini oʻtkazish 2. Eshitish aʼzolari va eshitish funksiyasi noinvaziv tekshiruvlarini oʻtkazish 3. Nerv sistemasi funksiyasini tekshirish (sezuvchanlik va harakatni) 4. Funksional tekshiruvlar oʻtkazish (elektrokardiografiya, qon bosimining kunlik monitoringi, spirografiya, pnevmotaxometriya, pikfluometriya, reoensefalografiya, elektroensefalografiya va boshqalar) II. Inyeksiyalar 5. Teri ostiga (insulin, geparin yuborish) 6. Teri ichiga 7. Mushak orasiga 8. Vena ichiga 9. Tomchilab quyish III. Muolajalar 10. Ichishga dori berish 11. Ingalyatorlardan foydalanish 12. Malham surtish 13. Sublingval dori berish 14. Bemorlarni sunʼiy ovqatlantirish ( rektal, zond va stoma orqali) 15. Qovuqqa kateter qoʻyish 16. Bogʻlamlar qoʻyish 17. Kompresslar qoʻyish 18. Zuluk quyish 19. Muzli xaltacha yoki gryelka qoʻyish 20. Koʻz, burun va quloqqa dori tomizish 21. Tozalovchi va davolash hoʻqnalarini oʻtkazish 22. Ortopedik jihozlarni qoʻllash 23. Tibbiy massaj oʻtkazish 24. Davolovchi gimnastika oʻtkazish 25. Qandli diabetli bemorlarda oyoq parvarishi 26. Tinch holatda va jismoniy mashqdan soʻng nafas tezligini aniqlash 27. Najasni koprologik tekshiruv uchun olish 28. Koʻruv oʻtkirligini Sivsev jadvali yordamida aniqlash 29. Umumiy tahlil uchun siydik yigʻish 30. Tomoqni antiseptik eritmalar bilan chayish 31. Quloqqa isituvchi kompress qoʻyish 32. Xavfsiz vositalar bilan tomoqni yumshatib, yoʻtalni yengillashtirish 33. Choʻntak ingalyatoridan foydalanish 34. Traxeostomik naychaga va uning atrofidagi teriga ishlov berish 35. Yotoq yaralarni parvarishlash T/r Bemorning F.I.O. yoshi Murojaat sanasi va vaqti Manzili Tavsiya (koʻrsatma) bergan shifokorning F.I.O. Bemorga qoʻyilgan tashxis(hamshira mustaqil bajarganda qator boʻsh qoldiriladi) Muolaja nomi Sogʻlom turmush tarzi boʻyicha tadbirlar Boshqalar 1. 2. 3. ... 1. Qoraqalpogʻiston Respublikasi, viloyat yoki Toshkent shahar:__________________ 2. Tuman (shahar): ________________________________________________________ 3. Hudud: _______________________________________________________________ 4. Ruxsatnoma raqami va sanasi: ___________________________________________ 5. Hamshiraning F.I.O. __________________________________________________ T/r Hisobot nomi choraklar jami I II III IV 1. Bemorlar soni 2. Murojaatlar soni Hamshiraning oʻzi mustaqil amalga oshirgan muolajalar va tadbirlar 3.1 Profilaktik tadbirlar 3.2 Diagnostik tadbirlar 3.3 Hamshiralik parvarishi 3.4 Shoshilinch tibbiy yordam 3.5 Palliativ tibbiy yordam 3.6 Sogʻlom turmush tarzi boʻyicha tadbirlar 3.7 Boshqalar 3.8 Jami Shifokor tavsiyasi bilan amalga oshirilgan muolajalar 4.1 Profilaktik tadbirlar 4.2 Diagnostik tadbirlar 4.3 Hamshiralik parvarishi 4.4 Inyeksiyalar 4.5 Muolajalar jami Shundan: tibbiy massaj davolovchi gimnastika 4.6 Shoshilinch tibbiy yordam 4.7 Palliativ tibbiy yordam 4.8 Sogʻlom turmush tarzi boʻyicha tadbirlar 4.9 Boshqalar 4.10 Jami